31992D0014
L 008/12
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 17 декември 1991 година
за изменение на Решение 79/542/ЕИО на Съвета с цел съставянето на списък на трети страни, от които държавите-членки разрешават вноса на еднокопитни животни
(92/14/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 90/426/ЕИО на Съвета от 26 юни 1990 г. относно ветеринарно-санитарните условия, регулиращи движението и вноса от трети страни на еднокопитни животни (1), и по-специално член 12 от нея,
като има предвид, че с Решение 79/542/ЕИО на Съвета (2), последно изменено с Решение 91/361/ЕИО на Комисията (3), Съветът състави списък на третите страни, от които държавите-членки разрешават вноса на живи животни от рода на едрия рогат добитък, свинете, еднокопитните животни, както и на прясно месо, включително и на месни продукти;
като има предвид, че е необходимо сега да се измени това решение, за да се вземе под внимание вносът от трети страни на еднокопитни животни, определени в Решение 89/15/ЕИО на Комисията (4), последно изменено с Решение 91/487/ЕИО (5);
като има предвид, че, предвидените в настоящото решение мерки са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Решение 79/542/ЕИО на Съвета се изменя, както следва:
1.
Заглавието се заменя със следното:
2.
В член 1 се добавя следният параграф:
„3.
а)
Държавите-членки разрешават вноса на еднокопитни животни от трети страни, които са включени в част I на специалната колона за еднокопитни животни в приложението.
б)
Държавите-членки разрешават временното въвеждане в Общността на регистрирани коне или повторното въвеждане на регистрирани коне на територията на Общността, след като са били временно изнесени от трети страни или части от територията на трети страни, включени в част II на специалната колона за еднокопитни животни в приложението.
в)
Без да се засяга член 19 от Директива 90/426/ЕИО на Съвета и докато се приемат специални разпоредби съгласно член 13, параграф 2 от посочената директива, държавите-членки не внасят еднокопитни животни от следните страни:
-
Бразилия
-
Колумбия
-
Коста Рика
-
Египет
-
Еквадор
-
Мароко
-
Перу
-
Южна Африка
-
Турция
-
СССР
-
Венесуела.“
3.
Приложението към Решение 79/542/ЕИО се заменя с приложението към настоящото решение.
Член 2
Настоящото решение се прилага от 1 януари 1992 г.
Член 3
Адресати на настоящото решение са държавите-членки.
Съставено в Брюксел на 17 декември 1991 година.